Publication: Magyar Közlöny
Issue: MK-2000-21 (Year: 2000, Number: 21)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 115

2. Követelmények A képzés eredményeként a hivatásos zászlós általános és katonai műveltsége, szaktudása, parancsnoki, vezetői kvalitásai, módszertani ismeretei, a katonai hivatáshoz való szilárd kötődése alapján legyen képes a hivatásos katonákkal szemben támasztott katonai és társadalmi elvárások teljesítésére, a tervezett beosztásának ellátására. 2.1. Társadalomtudományi alapismeretek alkalmazása Értse meg és legyen képes értelmezni a honvédelem jelentőségét, a Magyar Honvédség pártsemlegességét, a hadsereg szociológiai jellemzőit, a hivatásos katonák magatartását szabályozó normarendszerek lényegét, azonosuljon annak követelményeivel. 2.2. Pedagógiai alapismeretek alkalmazása Legyen képes ismertetni a pszichológiai, pedagógiai fogalmakat, értse meg szerepüket a képzésben. Tudja ismertetni és helyesen végrehajtani a hivatásos katona pedagógiai feladatait. Legyen képes ismertetni az oktatás és nevelés folyamatát, a katonai kiképzés sajátosságait, legyen képes megtervezni a kiképzést, valamint levezetni a foglalkozásokat. Tudja megfelelően használni a retorikai fogásokat. 2.3. Testnevelés Legyen képes szabályosan végrehajtani a meghatározott atlétikai és akadálypálya feladatokat normaidőn belül. Legyen képes ismertetni és végrehajtani a mellúszás és a vízi elsősegélynyújtás fogásait. Legyen képes szabályosan bemutatni a közelharc mozgásanyagát. 2.4. Általános katonai kiképzés Értse meg és tudja ismertetni a haza fegyveres szolgálatának teljesítéséből adódó feladatokat, kötelességeket. Legyen képes ismertetni a fegyelmi felelősség követelményeit, azonosuljon a katonák magatartási normáival. Legyen képes ismertetni a függőségi viszonyokkal, az őr- és ügyeleti szolgálatokkal kapcsolatos előírásokat, legyen képes ellátni a szolgálatokat. Legyen képes ismertetni és végrehajtani az anyagi-technikai adminisztrációs, illetve ügyviteli, titokvédelmi feladatokat. Legyen képes végrehajtani, valamint végrehajtatni és ellenőrizni az alaki fogásokat és mozdulatokat. Legyen képes tájékozódni a terepen. Legyen képes ismertetni a különböző fegyverek jellemzőit, az összfegyvernemi harccal és a harceljárásokkal kapcsolatos fogalmakat; tudja megmagyarázni a tömegpusztító- és gyújtófegyverek pusztító hatásait, az ellenük való védelem lehetőségeit. 2.5. Alapfokú gépjárművezetői képzés Megszerezni — az érvényben lévő rendelkezések szerint — a „B” és „C” járműkategóriára érvényes vezetői engedélyt. 2.6. Szakharcászat Legyen képes megmagyarázni a vezeték nélküli hírközlés alapjait, a rádióelektronikai felderítés törvényszerűségeit, végrehajtásának módszereit. Legyen képes önállóan végrehajtani és irányítani a szakmai feladatokat, legyen képes rendszerezni és értékelni a megszerzett adatokat. Legyen képes ellátni a különböző szakmai szolgálatokat, tudja pontosan kitölteni a munkahelyeken rendszeresített okmányokat. Legyen képes ismertetni a rádióelektronikai felderítő csapatok feladatait és a környező országok biztonságpolitikájának, fegyveres erőinek, rádióelektronikai felderítő ismérveinek alapvető elemeit. Értse meg a haderőszervezés és a híradás megszervezésének általános elveit. 2.7. Hangolvasás Legyen képes felismerni és rögzíteni a távíró üzemmódban alkalmazott Morse jeleket 80 jel/perc sebességgel, írógéppel és kézzel a meghatározott hibahatáron belül. Legyen képes felismerni és rögzíteni a nemzetközi és nemzeti haderők távíró üzemmódú rádióforgalmi rendszerei által továbbított rádióközleményeket, tudja helyesen kitölteni a szükséges okmányokat. 2.8. Szaktechnika Legyen képes ismertetni az információelméleti alapfogalmakat, tudja megmagyarázni a moduláció szükségességét, az amplitúdó- és frekvencia-moduláció és demoduláció megvalósításának módját, legyen képes ábrázolni a frekvenciaspektrumokat. Legyen képes jellemezni és megmagyarázni a multiplex eljárásokat, az elektromágneses hullámok terjedési sajátosságait és az antennatípusokat. Legyen képes ábrázolni az egyenes és a szupervevő felépítését, tudja megmagyarázni különböző egységek működését és a frekvenciatranszponálás elvét, előnyeit, hátrányait. Legyen képes önállóan kezelni a rádióelektronikai felderítő munkahelyeken rendszeresített rövidhullámú, ultrarövidhullámú és iránymérő vevőberendezéseket, az ezekhez csatlakoztatható segédberendezéseket, illetve életvédelmi berendezéseket. 2.9. Szakmai idegen nyelv Legyen képes lefordítani egyszerű angol nyelvű — alapvető katonai, számítástechnikai és műszaki szakkifejezéseket tartalmazó — szöveget. Legyen képes rögzíteni angol nyelvű távbeszélő üzemmódú rádióközleményeket. 2000/21. szám 2.10. Számítástechnika Legyen képes ismertetni a számítógép felépítését, az egyes részek, illetve a szoftverek feladatát. Legyen képes kezelni az IBM számítógépeket, tudjon szerkeszteni dokumentumot és táblázatot. Legyen képes menteni, másolni, átnevezni, keresni, törölni adatokat, fájlokat. 2.11. Számítógép katonai alkalmazása Ismerje és legyen képes kezelni a rádióelektronikai felderítés végrehajtása során alkalmazott számítástechnikai eszközöket, illetve az ezeken használt alkalmazói és szakmai programokat. Értse meg és tudja megmagyarázni az adatszerzést támogató számítástechnikai eszközök működését, tudja önállóan kezelni a berendezéseket. 2.12. Csapat (üzemi) gyakoroltatás Legyen képes ismertetni a leendő, tervezett zászlósi beosztáshoz kapcsolódó feladatokat, gyakorolja a konkrét szakmai munka végrehajtását. 2.13. Munka- és környezetvédelem ismeretek alkalmazása Legyen képes ismertetni és tartsa be a munkahelyi rendre vonatkozó szabályokat és biztonsági előírásokat. Legyen képes ismertetni és végrehajtani a munkahelyek baleseti adminisztrációját. Legyen képes megszervezni és kialakítani biztonságos munkahelyeket. IV. A szakképesítés vizsgáztatási követelményei Rádióelektronikai felderítő zászlósi szakmai vizsgát a hatályos jogszabályok előírásai szerint létrehozott szakmai vizsgabizottság előtt kell letenni.

Source: https://magyarkozlony.hu/hivatalos-lapok/65a3c82ad279819a6868c5e53b762520d71e4f48/dokumentumok/d5e61c47ec22e3e49be2b364cd4e8a170bce7c18/letoltes